আ
།ཀློང་ཡངས་ཕྱམ་བརྡལ་ལྟ་བའི་ཀློང་། །རྒྱུན་ཆད་མེད་པ་སྒོམ་པའི་ཀློང་། །བླང་དོར་བྲལ་བ་སྤྱོད་པའི་ཀློང་། །ཆོས་སྐུ་གཅིག་ཆར་གྱི་བདག་ཉིད་ཡིན།། ve
ངོ་བོ་ཀ་དག་ཆོས་ཀྱི་སྐུ། །རང་བཞིན་འགགས་མེད་ལོངས་སྤྱོད་རྫོགས། །ཐུགས་རྗེ་ཕྱོགས་བྲལ་སྤྲུལ་པའི་སྐུ། །སྐུ་གསུམ་གཅིག་ཆར་སྐུ་བཞིའི་བདག །གཞི་ཀ་དག་ཡེ་སངས་རྒྱས་པ་
ཡིན། །ལམ་མ་བཅོས་ལྷུན་གྲུབ་རྫོགས་པ་ཡིན། །འབྲས་བུ་རང་ཀློང་རང་སད་ཡིན། །གཞི་དང་ལམ་དང་འབྲས་བུ་གསུམ། །ངོ་བོ་ཆོས་སྐུའི་ཀློང་དུ་གཅིག །འགྲོ་དྲུག་སེམས་ཅན་
ཐམས་ཅད་ལ། །འདི་གསུམ་གཤིས་ལ་ཡེ་ནས་གྲུབ། །གཞི་དབྱིངས་མ་རིག་མལ་དུ་དུབ། །ཀུན་གཞི་ཞེས་བྱ་འཁྲུལ་པའི་གཞི། །དཔེར་ན་ཆུ་དང་ཆབ་རོམ་འདྲ། །སངས་རྒྱས་པའི་ཡེ་
ཤེས་ཆུ་དང་འདྲ། །ཉོན་མོངས་དང་ནི་ཡེ་ཤེས་གཉིས། །དཔེར་ན་རྒྱ་མཚོའི་ཆུ་དང་འདྲ། །ཡེ་ཤེས་དྭངས་པའི་ཆུ་དང་འདྲ། །ཉོན་མོངས་རྙོགས་མའི་ཆུ་དང་འདྲ། །སེམས་དང་རིག་པ་
གཉིས་པོ་འདི། །དཔེར་ན་ནམ་མཁའ་སྟོང་པ་འདྲ། །ཉི་མ་ཤར་དང་མ་ཤར་ཁྱད། །ཉིན་མོ་ལྟ་བུའི་རིག་པ་ལ། །མཚན་མོ་ལྟ་བུའི་སེམས་ཉིད་ཡིན། །ཀུན་གཞི་ཆོས་སྐུ་དེ་དང་མཚུངས།། »
437
ཞལ་ ཉིས་བརྒྱ་ བཅུ་དགུ་ གདམས་

གཏེར་ བདུད་འཇོམས་གླིང་པའི་གསུང་། གསར།
ཀུན་གཞི་མུན་ཁམས་ལྟ་བུ་ལ། །ཆོས་སྐུ་ཉིན་མོ་ལྟ་བུའོ། །སྐུ་གསུམ་ཆོས་སྐུ་གཅིག་འཆར་འདི། །དཔེར་ན་གློག་འོད་ནམ་མཁའ་འདྲ། །སྟོང་པར་བརྟེན་ནས་གློག་འབྱུང་ཞིང་།།
གློག་ལ་བརྟེན་ནས་འོད་སྣང་ངོ་། །དེ་བཞིན་ཆོས་སྐུ་གཏིང་གསལ་ལས། །མ་འགགས་ལོངས་སྤྱོད་རྫོགས་སྐུར་སྣང་། །ལོངས་སྐུ་ལ་བརྟེན་སྤྲུལ་སྐུ་སྣང་། །སྐུ་གསུམ་གཅིག་དྲིལ་ཆོས་
སྐུ་ཡིན། །བདུད་འཇོམས་པས་སོ། །